laion/Wikipedia-Exotic huggingface dataset:
ז'ואאו ז'אקיטה

ז'ואאו לאמין ז'אקיטה (באנגלית: João Lamine Jaquité; נולד ב-22 בפברואר 1996) הוא כדורגלן מגינאה ביסאו, המשחק בעמדת הקשר בהפועל נוף הגליל ובנבחרת גינאה ביסאו. ז'אקיטה נולד בגינאה ביסאו, והחל לשחק כדורגל כנער במחלקת הנוער של הקבוצה החובבנית הפורטוגלית פּוֹוֹנְשׁ. ב-8 ביולי 2015 עלה לקבוצת הבוגרים של טונדלה, שעלתה לראשונה בהיסטוריה לליגת העל הפורטוגלית. הופעת הבכורה שלו בקבוצה הייתה ב-20 בדצמבר 2015, כשפתח בהרכב בהפסד 1–3 לוויטוריה סטובל. בעונת 2017/2018 הושאל לעונה אחת ללוסטיאנו מהליגה הפורטוגלית השלישית. ז'אקיטה ערך את הופעת הבכורה שלו בנבחרת גינאה ביסאו ב-23 במרץ 2019, בתיקו 2–2 עם מוזמביק במסגרת מוקדמות גביע אפריקה לאומות 2019. ז'אקיטה זומן גם לסגל במשחקי הגביע עצמם, בהם הודחה הקבוצה בשלב הבתים. ז'ואאו ז'אקיטה, באתר Transfermarkt ז'ואאו ז'אקיטה, באתר Soccerway ז'ואאו ז'אקיטה, באתר National Football Teams ז'ואאו ז'אקיטה, באתר FootballDatabase.eu "Jaquité assina com o Tondela" [Jaquité signs with Tondela] (בפורטוגזית). CD Tondela. 8 ביולי 2015. אורכב מ-המקור ב-9 ביולי 2015. נבדק ב-8 ביולי 2015. {{cite web}}: (עזרה) "Petit estreia Pica e Jaquité na receção ao Vitória de Setúbal" [Petit hands debuts to Pica and Jaquité in reception to Vitória de Setúbal]. A Bola (בפורטוגזית). 20 בדצמבר 2015. נבדק ב-11 בינואר 2016. {{cite news}}: (עזרה) "Não há quem marque penaltis" [No penalty scorers]. O Beirão (בפורטוגזית). 21 בדצמבר 2015. נבדק ב-11 בינואר 2016. {{cite news}}: (עזרה) Sousa, Ricardo (20 ביולי 2017). "Dispensados de Pepa têm agora duas soluções" [Pepa discards have two options now]. O Jogo (בפורטוגזית). נבדק ב-2 בינואר 2019. {{cite news}}: (עזרה) "Guinea-Bissau 2–2 Mozambique". Confederation of African Football. 23 במרץ 2019. נבדק ב-26 במרץ 2019. {{cite web}}: (עזרה) Soliman, Seif (12 ביוני 2019). "Ittihad's Toni Silva named in Guinea Bissau's AFCON squad". KingFut. נבדק ב-7 בנובמבר 2020. {{cite web}}: (עזרה)
מרדכי וייס (קצין)

מרדכי (מורדי) וייס (נולד בשנת 1982) הוא קצין בצה"ל בדרגת אלוף-משנה, המשמש קצין אג"ם של פיקוד הצפון. קודם לכן שימש מפקד חטיבת אפרים, מפקד גדוד גפן ומפקד גדוד 101. וייס למד במכינה קדם-צבאית בני דוד בעלי במחזור י"ג. התגייס לצה"ל בשנת 2002, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. לאחר מכן מונה למפקד פלוגת מסלול. בהמשך שימש כמפקד פלוגה מבצעית בגדוד 101. לאחר מכן עבר לסיירת מטכ"ל שם מונה למפקד פלגת ההכשרות ביחידה. בהמשך חזר לחטיבת הצנחנים ומונה למפקד מחזור בבא"ח צנחנים. ב-12 ביולי 2018 הועלה לדרגת סא"ל ומונה למפקד גדוד 101, ושימש בתפקיד עד 28 ביולי 2020. לאחר מכן מונה למפקד גדוד גפן בין השנים 2020–2021. ב-10 באוגוסט 2021 הועלה לדרגת אל"ם ומונה למפקד חטיבת אפרים, תפקיד בו שירת עד 19 ביולי 2023. ב-25 ביולי 2023 מונה לקצין אג"ם של פיקוד הצפון. וייס מתגורר בעלי, נשוי ואב לשמונה. בעל תואר ראשון במדעי המדינה וצבא וביטחון מאוניברסיטת חיפה. מדיה וקבצים בנושא מרדכי וייס בוויקישיתוף יואב לימור, חזית כפולה, באתר ישראל היום, 2 באפריל 2020 שי לוי, ‏מג"ד בצנחנים: "הגדר היא לא מכשול עבורנו, רק עבור האויב", באתר ‏מאקו‏, 28 בפברואר 2020 יואב לימור, חזית כפולה, באתר ישראל היום, 2 באפריל 2020 רון בן ישי, המטרה: לנטרל את חיזבאללה במסתור שלו, באתר ynet, 14 בספטמבר 2018 אל"ם מורדי וייס נכנס לתפקידו כמפקד חטיבת "אפרים", באתר צה"ל, 10 באוגוסט 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ג'ים אלווינה

ג'ים אמיליין נגואט אלווינה (בצרפתית: Jim Émilien Ngowet Allevinah; נולד ב-27 בפברואר 1995) הוא כדורגלן גבוני המשחק בעמדות הקשר במועדון הכדורגל קלרמון פוט שבליגת העל הצרפתית בכדורגל ובנבחרת גבון. ג'ים נולד בצרפת אך מייצג את נבחרת גבון. אלווינה ערך את הופעת הבכורה שלו בנבחרת גבון בכדורגל ב-23 במרץ 2019 במוקדמות גביע אפריקה לאומות 2021 נגד בורונדי. ג'ים אלווינה, באתר Transfermarkt ג'ים אלווינה, באתר Soccerway ג'ים אלווינה, באתר WorldFootball.net ג'ים אלווינה, באתר National Football Teams ג'ים אלווינה, באתר FootballDatabase.eu Football : d'Agen à la Ligue 2, l'incroyable ascension de Jim Allevinah, petitbleu.fr (בצרפתית) CAF-Confedération Africaine du Football, CAFOnline.com, CAFOnline.com (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
דינאן (בלגיה)

דינאן (בצרפתית: Dinant) היא עיר הממוקמת על הנהר מז במחוז נאמור באזור ולוניה שבבלגיה. לאורך השנים חשף המיקום האסטרטגי על הנהר את העיר לקרבות ולביזה. ב-1466 דוכס בורגונדיה פיליפ השלישי "הטוב" ובנו, שארל "האמיץ", הענישו את מורדי דינאן, השליכו 800 מאזרחי העיר לתוך הנהר, והעלו את העיר בלהבות. דינאן של ימי הביניים התמחתה בעבודות מתכת, וייצרה סחורות מוגמרות עשויות תערובת של כסף ונחושת קלל, ובהן פמוטות, קערות מנחה ופריטים אחרים לשימוש המזבח הנוצרי, שנמכרו בעמק המז ובחבל הריין שבגרמניה, וכונו בשם "דינאנטרי". אתר התיירות העיקרי של העיר הוא כנסיית הקולג' של נוטרדאם, שנבנתה מחדש בסגנון גותי, אחרי שמפולת סלעים מן הצוק הנמצא בקרבתה החריבה את הכנסייה הרומנסקית ב-1227. מעל הכנסייה מתנשא מבצר מן המאה ה-11 המשקיף על עמק המז. ב-1530 בישוף העיר ליאז' בנה מחדש את המבצר. ב-1703 הצרפתים החריבו אותו. המבצר קיבל את צורתו הנוכחית, עם 408 מדרגות עשויות אבני סלע מסותתות, ב-1821 בתקופת הממלכה המאוחדת של הולנד. אחד מבני העיר המפורסמים הוא אדולף סאקס, שהמציא את הסקסופון בשנות הארבעים של המאה ה-19. ערך מורחב – קרב דינאן בתחילת מלחמת העולם הראשונה, במהלך הפלישה הגרמנית לבלגיה, כבשו הגרמנים ב-15 באוגוסט 1914 את מבצר דינאן, אך זמן קצר לאחר מכן גורשו במתקפת נגד של כוחות צרפתיים. בלילה שבין 21-22 באוגוסט פשטו הגרמנים לדינאן, בפשיטה שהסתבכה ועלתה ב-19 הרוגים ו-117 פצועים. הגרמנים בכעסם הוציאו להורג שבעה אזרחים ושרפו 15-20 בתים בהאשימם את האוכלוסייה בירי על כוחותיהם. ב-23 באוגוסט 1914 תקפו כוחות צבא הקיסרות הגרמנית שוב את דינאן וטבחו 674 אזרחים בלתי חמושים, בטבח הגדול ביותר שנעשה על ידי הגרמנים במלחמת העולם הראשונה. נכון ל-1 בינואר 2005 מנתה העיר 12,907 תושבים. שטח העיר 99.80 קמ"ר. צפיפות: 128.33 תושבים לקמ"ר. מדיה וקבצים בנושא דינאן בוויקישיתוף אתר האינטרנט הרשמי של דינאן דינאן, ברשת החברתית פייסבוק דינאן, ברשת החברתית LinkedIn המלחמה הגדולה בבלגיה, הצפירה, 20 באוגוסט 1914 נצחון הצרפתים ליד דינאן, הצפירה, 18 באוגוסט 1914
אלי לנקרי

אלי לנקרי (נולד ב-26 ביולי 1953) הוא ראש עיריית אילת. לנקרי נולד בקזבלנקה שבמרוקו. עלה לארץ בשנת 1962 עם משפחתו לאילת. למד והתחנך באילת, בית ספר יסודי – "ימין הרצוג" ובבית ספר תיכון עירוני מקיף גולדווטר. בצבא שירת בגדוד 13 של גולני ולאחר מכן בחיל הקשר. בין השנים 1997–2008 ניהל את חברת דיזנגוף (צים) אילת. כיהן כסגן וממלא מקום ראש עיריית אילת מאיר יצחק הלוי משנת 2004. הוביל במהלך השנים את תחומי הכלכלה, התיירות, התעסוקה, החדשנות, עיר חכמה ועוד. בין השנים 2010–2013 שימש גם כיו"ר החברה הכלכלית לאילת. לאחר פרישתו של יצחק הלוי כיהן כראש העיר בפועל. בבחירות המיוחדות לראשות עיריית אילת, שנערכו באוגוסט 2021, התמודד על ראשות העירייה. וניצח כשקיבל כ-44.7% מקולות הבוחרים, לעומת 41.2% שקיבל גבי קדוש. בשנת 2024 התמודד בבחירות ונבחר לתקופת כהונה נוספת כשזכה ל-44.80% מהקולות, לעומת 35.98% כשקיבל גבי קדוש. בנוסף לתפקידו כראש עיריית אילת משמש כיו"ר תאגיד התיירות העירוני, יו"ר דירקטוריון המנהלת המשותפת של עיריית אילת ומועצה אזורית חבל אילות, וכיו"ר הוועדה הציבורית לשמירה על הפטור ממע"מ. הוא בעל תואר ראשון בכלכלה וניהול מאוניברסיטת בן-גוריון בנגב והאוניברסיטה הפתוחה, בוגר לימודי ספנות ונמלים, סוכני אניות והכשרת דירקטורים באוניברסיטת חיפה. לנקרי נשוי לנעמי ואב לשלושה ילדים. מדיה וקבצים בנושא אלי לנקרי בוויקישיתוף ראש העיר הטרי של אילת, אלי לנקרי: "מתכוון לפעול בנחישות מול הממשלה החדשה", באתר חדשות 08 21 ביוני 2021 מאיר אוחיון, ראש עיר חדש לאילת: המועמד של נתניהו הפסיד בבחירות, באתר ynet, 11 באוגוסט 2021
איילט דיארבקיר

איילט דיארבקיר (בטורקית עות'מאנית: ایالت دیاربكر) היה איילט של האימפריה העות'מאנית. שטחו המדווח במאה ה-19 היה 20,332 מילים רבועים (52,660 קילומטרים רבועים), מעט גדול יותר מהמחוז העבאסי המקורי במסופוטמיה העליונה. בשנת 1846 הוחלף האיילט באיילט כורדיסטן. לאחר שרשיד מהמט פאשה מונה לוואלי ב-1834, הוא הוביל מערכות צבאיות נגד השבטים הכורדים המקומיים של Garzan, בדיר חאן ומילי וכן נגד היזידים בסינג'אר. בשנת 1835 הכניע גם את שבט מילי במרדין ובשנת 1836 ניצח את השליט מאמירות סוראן. לאחר מותו בשנת 1836, יורשו היה חאפיז מהמט פאשה שהמשיך להכניע את השבטים הכורדים והיזידים בסינג'אר. בשנות ה-40 של המאה ה-19, הועבר סנג'ק ג'יזרה, אשר לפני כן היה חלק מאמירות בוהטאן באיילט, אל איילט מוסול, אשר הוביל את מרד הכורדים בראשות בדיר חאן בג. "Some Provinces of the Ottoman Empire". Geonames.de. אורכב מ-המקור ב-28 בספטמבר 2013. נבדק ב-25 בפברואר 2013. {{cite web}}: (עזרה) ‏The Popular encyclopedia: or, conversations lexicon, Volume 6, באתר גוגל ספרים Aydın, Suavi; Verheij, Jelle (2012). Jorngerden, Joost; Verheij, Jelle (eds.). Social Relations in Ottoman Diyarbekir, 1870-1915. Brill. p. 18. ISBN 9789004225183. Aydın, Suavi; Verheij, Jelle (2012). Jorngerden, Joost; Verheij, Jelle (eds.). Social Relations in Ottoman Diyarbekir, 1870-1915. Brill. pp. 31–32. ISBN 9789004225183. Özoğlu, Hakan (2004). Kurdish Notables and the Ottoman State: Evolving Identities, Competing Loyalties, and Shifting Boundaries (באנגלית). SUNY Press. p. 60. ISBN 978-0-7914-5993-5. Yılmaz Öztuna "Başlangıcından zamanımıza kadar Büyük Türkiye tarihi" cilt 13, sf. 279, Ötüken Yayınevi (1977).
איילט מוסול

איילט מוסול (בטורקית עות'מאנית: ایالت موصل) היה איילט של האימפריה העות'מאנית. שטחו המדווח במאה ה-19 היה 7,832 מילים רבועים (20,280 קילומטרים רבועים). האיילט היה מאוכלס ברובו בכורדים. הסולטאן סלים הראשון ניצח את צבאו של שאה אסמאעיל בקרב צ'לדיראן, אך רק בשנת 1517 השיגו הצבאות העות'מאניים את השליטה במוסול, שנותרה עיר חיל המצב בגבול עד לכיבוש בגדאד בשנת 1534. האיילט הוקם בשנת 1535. מוסול הפכה אז לאחת משלוש היחידות הטריטוריאליות הניהוליות העות'מאניות של עיראק. בשנת 1840, סנג'ק ג'יזרה, אשר לפני כן היה חלק מאמירות בוהטאן באיילט דיארבקיר, הוכפף לאיילט מוסול, לאחר שהוביל מרד כושל של הכורדים נגד האימפריה העות'מאנית, בראשות בדיר חאן בג. הסנג'קים של אייטל מוסול במאה ה-17: סנג'ק באג'ואנלי סנג'ק תיכרית סנג'ק מאסקי מוסול (נינוה) סנג'ק הארו התווסף בשנות ה-40 של המאה ה-19: סנג'ק ג'יזרה "Some Provinces of the Ottoman Empire". Geonames.de. אורכב מ-המקור ב-27 באוגוסט 2013. נבדק ב-25 בפברואר 2013. {{cite web}}: (עזרה) The Popular encyclopedia: or, conversations lexicon. Vol. 6. Blackie. 1862. p. 698. נבדק ב-2013-07-04. "British Relations with Iraq". BBC History. Playfair, James (1813). Agoston, Gabor; Masters, Bruce Alan (2009). Encyclopedia of the Ottoman Empire. Infobase Publishing. p. 394. ISBN 978-1-4381-1025-7. נבדק ב-2013-02-25. Özoğlu, Hakan (2004). Kurdish Notables and the Ottoman State. SUNY series in Middle Eastern studies. Albany: State University of New York Press. p. 57. the new eyalets, formed partly or entirely from the Kurdish territories, were as follows: Dulkadir (1522), Erzurum (1533), Mosul (1535), Baghdad (1535), Van (1548)... Nagendra Kr Singh (1 בספטמבר 2002). International encyclopaedia of Islamic dynasties. Anmol Publications PVT. LTD. pp. 15–18. ISBN 978-81-261-0403-1. נבדק ב-28 באפריל 2011. {{cite book}}: (עזרה) Özoğlu, Hakan (2004). Kurdish Notables and the Ottoman State: Evolving Identities, Competing Loyalties, and Shifting Boundaries (באנגלית). SUNY Press. p. 60. ISBN 978-0-7914-5993-5. Evliya Çelebi; Joseph von Hammer-Purgstall (1834). Narrative of Travels in Europe, Asia, and Africa in the Seventeenth Century. Vol. 1. Oriental Translation Fund. p. 97. נבדק ב-2013-07-04.
אפיקיוס (המאה ה-1 לפנה"ס)

אפיקיוס (בלטינית: Apicius) הוא שמו של חובב מותרות רומאי שחי בשנות ה-90 של המאה ה-1 לפנה"ס ונאמר עליו כי עלה על כל בני דורו בהוצאה כספית בזבזנית. לדברי פוסידוניוס, אפיקיוס היה אחראי לגירוש מרומא של רוטיליוס רופוס, שהיה מחברה של היסטוריה של רומא שנכתבה ביוונית והיה בולט בצניעות האירוח שלו. כפי שטרטוליאנוס מעיר, אפיקיוס מוקדם זה העניק את שמו לסדרה של אניני טעם וטבחים מאוחרים יותר, במיוחד מרקוס גאביוס אפיקיוס שחי במאה ה-1 לספירה וכן אפיקיוס נוסף, שחי במאה ה-2. השם "אפיקיוס" לא הועבר כשם משפחה, אך ככל הנראה נעשה בו שימוש ככינוי, שמשמעותו: אוהב אוכל טוב ושתייה טובה. מאותה סיבה, השם "אפיקיוס" בסופו של דבר נחשב מתאים עבור ספר בישול, וככזה שימש הן לטקסט בישול מהתקופה הרומית המאוחרת הידוע כיום בשם "אפיקיוס" (אנ') והן עבור הטקסט השונה למדי והקצר בהרבה Excerpta Apicii ("אפיקיוס מקוצר") המיוחס לווינידאריוס (Vinidarius) (המאה ה-5). פוסידוניוס (פרגמנט 27) מצוטט אצל אתנאיוס, החכמים במשתה (אנ'), ספר 4, 168d. טרטוליאנוס, אפולוגטיקוס (אנ'), פרק 3, סעיף 6. ערך זה הוא קצרמר בנושא רומא העתיקה. אתם מוזמנים לתרום לוויקיפדיה ולהרחיב אותו.
When I'm Alone

"When I'm Alone" (בעברית: "כאשר אני לבד") הוא סינגל שהוקלט על ידי הזמרת-יוצרת האמריקאית ליסי. השיר יצא לאור ב-18 ביוני 2010, על ידי חברת תקליטים קולומביה רקורדס, כסינגל השני מתוך האלבום. בדצמבר 2010, השיר נבחר כ"שיר השנה" באייטונס בבריטניה. השיר הופיע בסוף הסרט טיפשים בלי הפסקה 2 אשר כלל את השחקנים ג'ים קארי וג'ף דניאלס. Catching A Tiger, נבדק ב-2021-08-11 Dumb and Dumber to (2014) - IMDb, נבדק ב-2021-08-11
אפיקיוס (המאה ה-2 לספירה)

על פי החיבור "החכמים במשתה" (Deipnosophistae) של אתנאיוס, אפיקיוס (בלטינית: Apicius) הוא שמו של טבח שמצא דרך לארוז צדפות טריות כדי לשלוח לקיסר טראיאנוס בזמן שהיה במסע מלחמה במסופוטמיה בסביבות שנת 115 לספירה. מידע זה מגיע באמצעות הקיצור של "החכמים במשתה", מאחר שהטקסט המלא של חלק זה ביצירתו של אתנאיוס לא שרד. אם מידע זה נכון, זהו מומחה המזון הרומי השלישי שידוע לנו אשר נקרא "אפיקיוס". המוקדם ביותר מביניהם היה חובב המותרות אפיקיוס שחי במאה ה-1 לפנה"ס. ספר הבישול מהתקופה הרומית המאוחרת, "אפיקיוס", נותן בין היתר מתכון לשימור צדפות. זה אולי הפרט היחיד שבו יש לספר הבישול קשר עם מידע היסטורי על אחד מהאנשים הללו ששמם "אפיקיוס". אתנאיוס, החכמים במשתה, ספר 1, 7D. אפיקיוס, ספר 1, 14.
ניר יוגב

ניר יוגב (נולד בשנת 1977) הוא קצין בדרגת אלוף-משנה, המשמש כראש מפקדת קצין בטיחות ראשי ומבק"א יבשה. עם גיוסו לצה"ל התנדב יוגב לצנחנים ושובץ בגדוד 101. הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה, שימש מפקד מחלקה ולקח חלק בלחימה בדרום לבנון. בשנת 2000 מונה למפקד פלוגה בגדוד 890 בלחימה כנגד הטרור הפלסטיני באינתיפאדה השנייה. בשנים 2012–2016 פיקד על בית הספר לניוד מבצעי. בהמשך שימש כסגן מפקד חטיבת יהודה. ולאחר מכן מונה למפקד היחידה המטכ"לית לאבטחת בכירים. בשנת 2020 החליט הרמטכ"ל אביב כוכבי למנותו לראש מפקדת קצין בטיחות ראשי ומבק"א יבשה. מאמרים פרי עטו להתמודד ולא לברוח - לזכור ולא לשכוח, באתר ערוץ 7, 24 באפריל 2017 "ואתה שם למעלה, מה שלומך, אח?", באתר צה"ל, 30 באפריל 2017. ניר דבורי, ‏כשכתבנו נכנס לתפקיד הרמטכ"ל - וניצל מאש האויב, באתר ‏מאקו‏, 14 באפריל 2021. אביחי בקר, 48 שעות בבית ג'אלה, באתר הארץ, 5 בספטמבר 2001. מסע כומתה רכוב: כך זה נראה, באתר ‏מאקו‏, 30 במרץ 2015. להילחם בפרטים הקטנים של הטרור: כיצד מנעו ממחבל שלישי להגיע לשרונה?, באתר וואלה, 9 בפברואר 2017. מערכת אתר צה"ל, רשימת המפקדים החדשים בזרוע היבשה, באתר צה"ל, 30 בדצמבר 2020. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מוחמד נאג'י אל-עוטרי

מוחמד נאג'י אל-עוטרי (בערבית: محمد ناجي عطري, בתעתיק מדויק: מחמד נאג'י עטרי; נולד בשנת 1944) היה ראש ממשלת סוריה שכיהן בתפקיד זה מ-10 בספטמבר 2003 ועד 2 באפריל 2011. אל-עוטרי נולד בעיר חלב והוא חבר במפלגת הבעת' השלטת משנת 1970. סיים לימודי אדריכלות באוניברסיטת חלב בשנת 1970 ומחזיק בתואר בתכנון ערים שקיבל בהולנד בשנת 1972. הוא דובר אנגלית וצרפתית שוטפות. אל-עוטרי נשוי ואב לארבעה בנים. חבר מועצת סניף איגוד המהנדסים בחלב 1975-1979 חבר מועצה בעיריית חלב 1976-1980 ראש עיריית חלב 1980-1983 ראש סניף איגוד המהנדסים בחלב 1981-1985, 1989-1993 מושל מחוז חומס 1996-2000 סגן ראש הממשלה לענייני שירותים 2000-2003 מדיה וקבצים בנושא מוחמד נאג'י אל-עוטרי בוויקישיתוף קורות חיים של אל-עוטרי, אתר שגרירות סוריה בעומאן סוכנויות הידיעות, ‏סוריה: אסד הפיל את האינטרנט והטלפונים, באתר ‏מאקו‏, 3 באפריל 2011 ערך זה הוא קצרמר בנושא פוליטיקאים ובנושא סוריה. אתם מוזמנים לתרום לוויקיפדיה ולהרחיב אותו.
און קומפני

און קומפני בע"מ (באנגלית: Own Company), שעד אוקטובר 2023 נקראה OwnBackup, היא חברה פרטית ישראלית העוסקת בשירותי גיבוי ושחזור בענן. החברה הוקמה במרץ 2015 על ידי אריאל ברקמן (CTO), ערן כהן, סם גוטמן (מנכ"ל) ואורי ינקילב (מנהל שיווק). מטה החברה שוכן בניו ג'רזי ומרכז הפיתוח שלה (הקרוי און דאטה קומפאני בע"מ) שוכן בתל אביב. באוגוסט 2021 העסיקה החברה 120 עובדים בתל אביב, 200 בניו ג'רזי, 100 בלונדון, 20 בצרפת ו-20 בסידני. בתחילת דרכה עסקה החברה שירותי גיבוי אוטומטי ושחזור לפי הצורך בפלטפורמת סיילספורס, וחברת סיילספורס אף נמנית עם המשקיעים בחברה מתחילת דרכה. בהמשך הורחבו שירותי החברה לפלטפורמות מחשוב ענן (מערכות SaaS) של AWS,‏ Veeva (אנ') ו-nCino. שירותים נוספים של החברה הם "ארגז חול", שמאפשר למשתמשים סביבה נפרדת למערכת המידע, לשם פיתוח, בדיקת שינויים והדרכה, וניהול ארכיון נתונים בהתאם לדרישות רגולציה. באוגוסט 2021 היו לחברה כ-4,000 לקוחות ברחבי העולם. נכון ליולי 2023 לחברה היו כ 6000 לקוחות. במאי 2019 גייסה החברה 23 מיליון דולר. ביולי 2020 גייסה החברה 50 מיליון דולר. בינואר 2021 גייסה החברה 167.5 מיליון דולר, לפי שווי של 1.4 מיליארד דולר, ובכך הפכה לחד-קרן. באוגוסט 2021 גייסה החברה 240 מיליון דולר, לפי שווי של 3.35 מיליארד דולר. במאי 2021 רכשה את חברת Merlinx שבסיסה בתל אביב. ביוני 2021 רכשה החברה את חברת Nimmetry שבסיסה בקליפורניה ולה פעילות משמעותית בהודו. באוגוסט 2021 רכשה החברה את חברת RevCult שבסיסה בקליפורניה. באוקטובר 2023 שינתה החברה את שמה מ-OwnBackup ל-Own Company, והכריזה על מוצר חדש בשם Own Discover. ב-6 בספטמבר 2024 הודיעה חברת סיילספורס שהיא רוכשת את החברה, שבה כבר החזיקה ב-10% מהבעלות, תמורת 1.9 מיליארד דולר במזומן. אתר האינטרנט הרשמי של און קומפני און קומפני, ברשת החברתית פייסבוק און קומפני, ברשת החברתית אקס (טוויטר) און קומפני, ברשת החברתית LinkedIn און קומפני, סרטונים בערוץ היוטיוב מאיר אורבך, בתוך חצי שנה: השווי של OwnBackup הישראלית קפץ מ־1.4 ל־3.3 מיליארד דולר, באתר כלכליסט, 10 באוגוסט 2021 יזמים ישראלים קיבלו ”לא” מ-20 משקיעים. עכשיו הסטארטאפ שלהם שווה 3.5 מיליארד דולר, באתר Geektime‏, 14 בנובמבר 2021 אופיר דור, הסיפור של Own כך הפכה מעבדה לתיקון דיסקים בהרצליה פיתוח לאקזיט של 1.9 מיליארד דולר, באתר הארץ, 6 בספטמבר 2024 מאיר אורבך, בתוך חצי שנה: השווי של OwnBackup הישראלית קפץ מ־1.4 ל־3.3 מיליארד דולר, באתר כלכליסט, 10 באוגוסט 2021 הילה חיימוביץ', חברת OwnBackup מגייסת 23 מיליון דולר, באתר "גיקטיים", 30 במאי 2019 אושרי אלקסלסי, חברת OwnBackup הישראלית גייסה עוד 50 מיליון דולר, באתר "גיקטיים", 7 ביולי 2020 אושרי אלקסלסי, חד קרן רביעי בחודש אחד: OwnBackup מגייס 167 מיליון דולר מאינסייט וסיילספורס, באתר "גיקטיים", 28 בינואר 2021 OwnBackup Acquires California-Based Nimmetry, Expanding its Reach to India, באתר OwnBackup,‏ 1 ביוני 2021 ענת גלעד, OwnBackup מתרחבת להודו עם רכישת פלטפורמת Nimmetry, באתר "HON", יוני 2021 אושרי אלקסלסי, ‏הסטארטאפ הישראלי OwnBackup רוכש חברה שלישית ב-4 חודשים, באתר Geektime‏, 31 באוגוסט 2021 OwnBackup Becomes ‘Own Company’ and Announces Own Discover, Empowering Customers to Capture More Value from Their Data, Business Wire, October 6, 2023 סופי שולמן, עסקת ענק: סיילספורס קונה את Own הישראלית ב-1.9 מיליארד דולר, באתר כלכליסט, 6 בספטמבר 2024; שגיא כהן, אקזיט ענק: סיילספורס רוכשת את Own הישראלית ב-1.9 מיליארד דולר, באתר TheMarker‏, 6 בספטמבר 2024
למור ננסי שעיר אוזן

למור ננסי שעיר אוזן (שם מדעי: Allocebus trichotis) הוא מין יחיד בסוגו ממשפחת הלמורים הצמריים החי ביערות הגשם בצפון-מזרח מדגסקר. זהו אחד המינים הפחות נחקרים מבין הלמורים, כשהוא תואר ב-1875 בידי החוקר אלברט גונטר ושרידיו נמצאו בכמה מוזיאונים. הוא נחשב שנים למין שנכחד בטבע אך נמצאו מספר פרטים חיים שלו ב-1989. כיום הוא מצוי בסכנת הכחדה בטבע. אורכו של הלמור 125 עד 145 מ"מ עם זנב שעיר באורך 150 עד 195 מ"מ ומשקלו מגיע ל-75 עד 98 גרם. הפרווה שעירה וצבעה אפור-חום עם חלקים כהים יותר לאורך עמוד השדרה. האוזניים של הלמור שעירות מאוד, מה שמאפיין אותו משאר בני משפחתו הדומים לו. למור זה הוא פעיל לילה המחפש בין ענפי העצים חרקים שונים, צוף ומוהל שאותם הוא מקלט בלשונו הארוכה ביותר. בימים הלמורים נחים בחללי עצים, לעיתים בקבוצות קטנות ואף עם מיני למורים אחרים. הלמורים ממליטים עד 4 גורים בעונה הגמושה שבין נובמבר לדצמבר. הלמור יכול להיטרף בעיקר בידי טורפי מדגסקר כמו הפוסה ומיני ינשופיים. הוא נפגע בטבע עקב כריתת יערות מסיבית וכן מציד בידי האדם ועקב בידוד האוכלוסיות. הפארק הלאומי מרוג'ג'י מדיה וקבצים בנושא למור ננסי שעיר אוזן בוויקישיתוף למור ננסי שעיר אוזן, באתר ITIS (באנגלית) למור ננסי שעיר אוזן, באתר NCBI (באנגלית) למור ננסי שעיר אוזן, באתר Animal Diversity Web (באנגלית) למור ננסי שעיר אוזן, בבסיס הנתונים ARKive (באנגלית) למור ננסי שעיר אוזן, באתר האנציקלופדיה של החיים (באנגלית) למור ננסי שעיר אוזן, באתר GBIF (באנגלית) למור ננסי שעיר אוזן באתר הרשימה האדומה של IUCN
נשיקת חצות

נשיקת חצות (באנגלית: That Midnight Kiss) הוא סרט מוזיקלי אמריקאי משנת 1949 בבימויו של נורמן טאורוג, עם מריו לנצה (בתפקידו הראשי הראשון בסרטים), קתרין גרייסון ואתל ברימור בתפקידים הראשיים. בסרט מופיע גם הפסנתרן/מנצח חוסה איטורבי בתפקיד עצמו כשחקן, מנצח ופסנתן. גם אחותו הפסנתרנית אמפרו איטורבי (אנ') מופיעה בסרט. הצלחת הסרט הביאה להפקת הסרט הבא - הזמיר מניו אורלינס גם הוא בבימויו של נורמן טאורוג עם מריו לנצה וקתרין גרייסון. אביגייל ביודל (אתל ברימור) היא אלמנה עשירה שגרה בפילדלפיה) ותומכת באמנים ובעיקר בבית האופרה בהנהלתו האומנותית של המנצח והפסנתרן חוסה איטורבי. נכדתה פרודנס (קתרין גרייסון) חזרה מחמש שנות לימודי מוזיקה באירופה ואביגייל שבילדותה מנעו ממנה הוריה להיות זמרת, שואפת לתת לה תפקיד ראשי באופרה. איטורבי בוחן את פרודנס ששרה לו בליווי מורתה (אמפרו איטורבי בתפקיד עצמה). הוא מתרשם מקולה ובלחץ של אביגייל הוא מסכים לקבלה לאופרה. חסר רק טנור ראשי שישיר למולה והם מחתימים את הטנור המפורסם בטלי (תומאס גומז) שהוא גדל גוף ומגושם ופרודנס אינה סובלת אותו. גם איטורבי מגיע למסקנה שהם אינם מתאימים. יום אחד חוזרת פרודנס לדירתה ומגלה שם בחור צעיר שר מנגן את האריה "Mamma Mia, Che Vo' Sape" היא נפעמת מקולו. הוא מציג את עצמו כג'וני דונטי (מריו לנצה), בעל משאית שעובד בחברת שליחוית ביחד עם חברו ג'פרי (קינן ווין) הוא מספר לה שבצבא הופיע לפני חיילים וכי עזב את השירה כדי להתפרנס. הוא מזמין אותה למסעדה אותה מנהלים הוריו. פרודנס משכנעת את איטורבי להגיע אתה למקום עבודתו של ג'וני ושם בוחן אותו איטורבי באריה "דמעה אחת חטופה" ("Una Furtiva Lagrima") מתוך שיקוי האהבה של דוניצטי. כולם מתלהבים כולל איטורבי. הוא מזמן אותו לאופרה ולאחר אימון מופיע ג'וני בהצלחה באריה "אאידה השמימית" ("Celeste Aïda") מתוך אאידה של ג'וזפה ורדי. כולם מתלהבים ממנו פרט לבטלי שמתרגז וקורע את החוזה שלו. בין ג'וני לפרודנס מתפתחת אהבה. ג'וני שוכר להקה ושר לה בלילה שיר. היא יורדת בחצות והם מתנשקים (מכאן שם הסרט). העניין מסתבך לאחר שמגיעים אליה שמועות שג'וני מאורס עם מרי (מרג'ורי ריינולדס) שעובדת אתו בחברת השליחויות. היא מראה לו יחס קר ובעצם מנתקת את היחסים עמו ובטלי נקרא שוב לשיר לצידה. לאחר זמן מתברר לה שהשמועות לא נכונות, בטלי "משתכנע" להתפטר וג'וני חוזר לבמה והם מופיעים במופע גדול עם מקהלה ושרים לפי המוזיקה של הסימפוניה החמישית של צ'ייקובסקי בניצוחו של חוסה איטורבי. "נשיקת חצות", במסד הנתונים הקולנועיים IMDb (באנגלית) "נשיקת חצות", באתר AllMovie (באנגלית) "נשיקת חצות", באתר Rotten Tomatoes (באנגלית) "נשיקת חצות", באתר Box Office Mojo (באנגלית) "נשיקת חצות", במסד הנתונים הקולנועיים KinoPoisk (ברוסית) קדימון לנשיקת חצות, באתר יוטיוב חוסה איטורבי מנגן ומנצח על סיום הקונצ'רטו לפסנתר מס' 1 של צ'ייקובסקי ב"נשיקת חצות", באתר יוטיוב חוסה ואמפרו איטורבי מנגנים את "אטיוד המרד" של שופן ב"נשיקת חצות", באתר יוטיוב פגישתם הראשונה של מריו לנצה וקתרין גרייסון - "Mamma Mia, Che Vo' Sape", באתר יוטיוב מריו לנצה שר "דמעה נסתרת" מתוך "שיקוי האהבה" בליווי של חוסה איטורבי, באתר יוטיוב מריו לנצה שר "אאידה השמימית" ב"נשיקת חצות", באתר יוטיוב סצנת הסיום של "נשיקת חצות", באתר יוטיוב